b"\n_START_ARTICLE_\nTrios de corda (Schubert)\n_START_PARAGRAPH_\nFranz Schubert va escriure tres Trios de corda \xe2\x80\x93per a viol\xc3\xad, viola i violoncel\xe2\x80\x93, tots en la tonalitat de si bemoll major. Del Trio de corda, D 111A, compost el 1814, nom\xc3\xa9s existeixen uns quants compassos. El Trio de corda, D 471, compost el 1816, consta d'un\xc2\xa0primer moviment complet i un segon moviment incomplet. El darrer, el Trio de corda, D 581, compost el 1817, consta de quatre moviments; d'ell existeixen dues versions.\n_START_SECTION_\nTrio de corda en si bemoll major, D 111A\n_START_PARAGRAPH_\nCompost el setembre de 1814, d'ell nom\xc3\xa9s existeixen uns quants compassos d'un moviment Allegro. El fragment apareix impr\xc3\xa8s en el Nou Schubert Edici\xc3\xb3.\n_START_SECTION_\nTrio de corda en si bemoll major, D 471\n_START_PARAGRAPH_\nSchubert el va comen\xc3\xa7ar a compondre el setembre 1816, per\xc3\xb2 nom\xc3\xa9s va acabar el primer moviment. El 1890, aquest moviment era l'\xc3\xbanic contingut de la S\xc3\xa8rie VI, Trio f\xc3\xbcr Streichinstrument de l'Alte Gesamt-Ausgabe, i com a tal fou reeditat per Dover Editions el 1965. El segon moviment inacabat fou publicat primer el 1897, en el primer volum del Revisionsbericht de l'Alte Gesamt-Ausgabe."